cyanic-selkie/wikianc huggingface dataset:
Slaget ved Landen
Slaget
Marskalk Luxembourg hadde med list klart å få Vilhelm til å dele opp deler av arméen sin, og fikk raskt samlet sammen en stor armé for å gå mot den allierte leiren, som lå i en halvsirkel fra Eliksem til høyre for Neerlanden, så langs den lille elven Landen til venstre (18–28. juli 1693). Vilhelm hadde ikke tenkt å trekke seg tilbake over elven Gete og gravde en sterk skyttergrav fra Laer gjennom Neerwinden til Neerlanden.
Til høyre for denne linjen (Laer til Neerwinden) var lendet oppstykket og ga mye dekning for begge parter. Denne delen ble regnet som nøkkelen til stillingen og hadde en sterk garnison. I midten var det åpne lendet mellom Neerwinden og Neerlanden kraftig forskanset og foran Rumsdorp ble det satt opp en framskutt plass for observasjon. Til venstre for Neerlanden lå elven Landen og var vanskelig tilgjengelig.
Marskalk Luxembourg var klar over at den allierte fronten var strukket ut og at om han gikk til angrep på den ene flanken, så ville det ta for lang tid for den andre flanken å nå frem i tide. Den generelle planen til Luxembourg var derfor å fokusere angrepet på Laer-Neerwinden-delen, særlig ved selve Neerwinden, og spare på styrkene sine"
Marskalk Luxembourg hadde om lag 80 000 mann mot Vilhelm sine 50 000. Soldatene som var ment for hovedangrepet var på 28 000 mann, og det ble satt opp ovenfor Neerwinden. Dette var om lag en tredjedel av styrken, men det viste seg å være for lite i det avgjørende angrepet. Soldatene i det allierte sentret og til venstre måtte handle med stor energi for å holde stillingen. Ved Laer-Neerwinden ble angrepet omsider en suksess, men bare ved at en pøste på med mer soldater.
I sentret startet etter hvert en morderisk kamp og det ble kjempet om hver en meter. Etter en stund ledet Vilhelm selv et tungt motangrep og drev franskmennene bort fra landsbyene. Et nytt fransk angrep ble presset tilbake med samme kraft. Samtidig følte franskmennene at de begynte å vinne terreng andre steder. I sentret sto seks linjer med kavaleri og etter å ha bekjempet de allierte i mange timer, klarte de å komme seg opp til skyttergravene. Ved Neerlanden og Rumsdorp var det harde mann-mot-mann-kamper. Samtidig ble flere franske infanterister satt inn i et siste store angrep på Neerwinden, som viste seg å bli for mye for de utslitte forsvarerne. De falt sakte tilbake. Vilhelm hadde startet med å flytte soldater fra sentret og venstreflanken mot høyreflanken for å møte det store angrepet ved Neerwinden. Feuquières så dette og ledet kavaleriet i det franske sentret rett mot skyttargravene. Dette overrasket de allierte og de franske skvadronene red over alle soldatene de kom over, og de allierte ble tvunget til å raskt å trekke seg tilbake til den andre siden av Gete. Hundrevis døde på vei over elven.
En hardnakket baktropp av engelske og skotske soldater, ledet av Vilhelm selv reddet den allierte arméen.
Ettervirkning
Det var under dette slaget at Vilhelm, når han så den franske viljen om å ta det høye terrenget trass i de morderiske allierte geværsalvene skal ha sagt, «Åh! Den uforskammede nasjonen!»
I alt ble 19 000 allierte soldater drept, såret eller tatt til fange, mens franskmennene tapte 9 0;000 mann. Franskmennene tok også åtti kanoner og mange faner. Den franske kommandanten, marskalk Luxembourg, tok så mange faner at han kunne lage et «tapet» av dem inne i Notre-Dame-katedralen i Paris. På grunn av dette fikk han kallenamnet le Tapissier de Notre-Dame, «tapetsereren fra Notre-Dame».
César Abaroa
César Abaroa (født 18. november 1996) er en chilensk roer.
Han representerte Chile under Sommer-OL 2020 i Tokyo, hvor han ble nummer 14 i dobbeltsculler lettvekt.
Sepp Zehnder (1944)
Josef «Sepp» Zehnder (født 25. mars 1944) er en sveitsisk tidligere skihopper som konkurrerte internasjonalt i årene 1960-1975.
Han deltok tre ganger hver i OL og VM. I OL i 1964 ble det 48.-plass av 52 deltakere i storbakken i Innsbruck og 51.-plass av 53 deltakere i normalbakken i Seefeld. VM i Oslo 1966 ga 27.-plass i stor bakke og 34.-plass i normalbakke. I OL i 1968 ble han nummer 47 av 58 deltakere i storbakken i Saint-Nizier og 52 av 58 deltakere i normalbakken i Autrans.
VM i Štrbské Pleso 1970 var hans beste mesterskap, med 10.-plass i stor bakke og 14.-plass i normalbakke. I OL i Sapporo i 1972 fikk han 22.-plass i stor bakke og 28.-plass i normalbakke. Samme år ble han nummer 33 av 43 deltakere i VM i skiflyging i Planica. I VM i Falun 1974 ble han nummer 49 av 60 deltakere i stor bakke.
Sepp Zehnder deltok i den tysk-østerrikske hoppuka i årene 1963-1974. Den beste sammenlagtplasseringen kom i 1972/73, med 16.-plass. Hans beste plassering i enkeltrenn i Hoppuka var også 16.-plass, i Garmisch-Partenkirchen 1. januar 1969 og i Innsbruck 4. januar 1970.
Sammenlagtplasseringer i den tysk-østerrikske hoppuka:
Zehnder hadde flere gode resultater i den sveitsiske hoppuka, som dog hadde noe dårligere deltakelse enn den mer kjente hoppuka i Tyskland og Østerrike. Her ble han nummer 5 sammenlagt i 1971 og 7 i 1969. Han kom på pallen med 2.-plass i St. Moritz 26. januar 1971.
Sepp Zehnder ble den første som hoppet over 100 meter i Sveits da han landet på 102 meter i Titlis-Schanze i Engelberg i 1971.
Hjortesumak
Hjortesumak (Rhus typhina) er en stor, løvfellende busk med åpen, uregelmessig vekstform.
Den tlhører sumakfamilien og kan bli opptil 10 meter høy og 3-4 meter bred.
Barken er først lysebrun og tett dunhåret. Senere blir den brun og glatt med små barkporer. Gamle grener har grå bark med fine revner. Knoppene er spredte, utsperrede og kjegleformede. Blomstringen er i juni – juli. Høstfarven er rød eller oransje. Planten er særbu med egne hann- og hunnbusker. Blomstene sitter tett sammen i aks.
Rotnettet består av tykke, flatt utbredt og grovt forgrenede hoved- og siderøtter. Planten setter tallrike rotskudd. Den inneholder garvestoff og eddiksyre.
Hjemsted
Hjortesumak vokser i det østlige USA og Canada på steder hvor bakken er porøs, tørr og næringsrik. Vokser godt i norske hager.
Fotografier
<Gallery> Image:Staghorn Sumac Rhus typhina 'Laciniata' Fruit 2000px.jpg Image:Rhus hirta typhian Mortkaute 03jpg.jpg‎ Image:Rhus hirta typhina Mortkaute 01.jpg‎ File:Rhus typhina, Hjortesumak i Pilestredet 101, Oslo den 29. juli 2014..JPG| </Gallery>
Kjell Inge Bjerga
Kjell Inge Bjerga (født 1970) er en norsk historiker som er professor i forsvarshistorie og direktør for Institutt for forsvarsstudier.
Synkronsvømming under VM i svømmesport 2017 – Duett mixed
Synkronsvømming under VM i svømmesport 2017 – Duett mixed ble avholdt den 21. og 22. juli 2017.
Kjell Inge Bjerga
Han er cand.philol. i historie fra Universitetet i Oslo og har doktorgrad fra Universitetet i Bergen. Han var ansatt som forsker ved Institutt for forsvarsstudier fra 1999, ble seksjonsleder der i 2005 og var faglig leder for omstillingsforskningen fra 2012 til 2016. Han var dekan ved Forsvarets høgskole fra 2014 til 2017 og ledet sekretariatet for regjeringens arbeidsgruppe for Forsvarets bistand til politiet i 2016.
Hans forskning har vesentlig handlet om forsvarspolitikk, doktriner, organisering, kommandosystemer og strategisk styring på sikkerhetsfeltet.
Pseudohomonyx borneensis
Pseudohomonyx borneensis er en bille som hører til familien skarabider (Scarabaeidae). Denne slekten blir regnet til underfamilien hornbiller (Dynastinae).
Utseende
En middelsstor, (ca. 15 millimeter), avlang, blankt brun hornbille med svært kraftige bein. Hodet mangler horn eller knøler, dekkvingene har dype punktstriper. Pronotum er rundet, nærmest ovalt sett ovenfra. Hos hannen har pronotum en butt tann på forkanten og er litt uthulet bak denne.
Levevis
Larvene lever i jorda der de spiser råtnende plantemateriale.
Eber Sanhueza
Eber Sanhueza (født 23. april 1998) er en chilensk roer.
Han representerte Chile under Sommer-OL 2020 i Tokyo, hvor han ble nummer 14 i dobbeltsculler lettvekt.
Pseudohomonyx borneensis
Utbredelse
Arten er utbredt på Borneo.
Øystein Glumra
Øystein Glumra (Øystein Glumra, Øystein Ivarsson) var en norsk småkonge på Opplandene eller Vestlandet på 800-tallet. Han var far til Sigurd Øysteinsson, jarl av Orknøyene, og Ragnvald Øysteinsson Mørejarl
Det er hevdet at Øystein var gift med en datter av Ragnvald Heidumhære, Harald Hårfagres søskenbarn og konge i Vestfold.
Geotrochopsis
Geotrochopsis er en slekt av biller som hører til familien kortvinger (Staphylinidae).
Levevis
I alle fall noen arter lever under barken på døde trær. Andre lever på sandete elvebredder, i død ved eller i løvstrø. Noen holder til i trekroner, og en del ser ut til å være knyttet til maur og termitter.
Clastocnemis simulator
Clastocnemis simulator er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.
Utseende
Langstrakte, langbeinte, middelsstore (ca. 15 millimeter) gullbasser.
Levevis
Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.
Utbredelse
Arten er utbredt i Den demokratiske republikken Kongo.
Barthélemy Prosper Enfantin
Barthélemy Prosper Enfantin (født 8. februar 1796 i Paris, død 31. august 1864 samme sted) var en fransk ingeniør, økonom og utopisk sosialist. Han var en av de ledende representer for saintsimonismen.
Han ble i 1825 kjent med Olinde Rodrigues som introduserte ham for Henri de Saint-Simon. Enfantin rakk å møte Saint-Simon, som døde senere samme året, bare en gang. Enfantin ble en utopisk sosialist og var fra 1829 en av bevegelsena ledere i Frankrike.
Han forkynte fri kjærlighet og ville befri menneskene fra «ekteskapets tyranni». Sammen med Saint-Amand Bazard anførte han en saintsimoniansk sekt. Sektens ledere ble kalt Pères Suprêmes.
Bazard brøt med Enfantin i 1831. Det tyngste stridsspørsmålet mellom dem var kvinneefrigjøringen, noe Bazard var mot og Enfantin gikk inn for. Etter at Bazard og hans tilhengere forlot sekten, ble Enfantin eneleder av bevegelsen. Blant tilghengerne ble han kalt Père Enfantin («Fader Enfantin»). Enfantin sa seg å være utvalgt av Gud, og hans sekt letet etter en kvinnelig messias men fant ingen egnet kandidat.
Enfantins grav er på gravlunden Père-Lachaise i Paris.
Closing Statements
Closing Statements er et musikkalbum fra den norske artisten og komponisten John Erik Kaada. Det ble utgitt 25 mai 2018.
Kaada har uttalt at albumet er inspirert av sitater og utdrag fra folks-siste ord. «Det er en mystisk eim over de døendes siste ord. Hva kan de si om livet, døden og bevisstheten? De kan gi oss en innsikt i hva vedkommende følte og opplevde. Noen er interessante, noen er triste, og noen er til og med morsomme. Når noen skal til å ta sitt siste åndedrett, og skal velge ut det som muligens blir ens siste ord, har vi en plikt til å følge med. Kan det være de har funnet en fundamental klokskap om livet, de skal fortelle oss?»
Australia under Sommer-OL 2012
Australia deltok under Sommer-OL 2012 i London som ble arrangert i perioden 27. juli til 12. august 2012. Australia har deltatt i samtlige sommer-OL, under OL 1908 og OL 1912 stilte de lag sammen med New Zealand som Australasia. Australia har nominert utøvere til nesten alle øvelser under lekene i London, med unntak av fotball for menn og kvinner, innendørs volleyball for kvinner, håndball for menn og kvinner, bueskyting på lag for menn og kvinner, og turn på lag for menn.
Laget
Australia har valgt ut et lag bestående av 410 utøvere (224 menn og 186 damer). Dette blir det femte største OL-laget for landet. 227 av utøverne deltar på sine første leker. Andrew Hoys valg i hestesporten betyr at han vil være den første australske utøveren som har deltatt i OL syv ganger. Landeveissyklisten Stuart O'Grady og skytterne Michael Diamond og Russell Mark deltar nå i sine sjette leker. Sandvolleyballutøveren Natalie Cook blir den første kvinnelige australske deltakeren som har vært med fem ganger. Dressurrytteren Mary Hanna er den eldste på laget, på 57 år, mens stuperen Brittany Broben er den yngste, på 16 år.
Australia kvalifiserte ikke lag innen fotball, innendørs volleyball kvinner, håndball og fekting. Det er kun én utøver i bryting, trampoline, rytmisk turn og turn herrer. Det største laget er friidrettslaget, som består av 52 utøvere.
Boksing
Australia har kvalifisert boksere for alle vektklasser i herrenes øvelser, og for en av vektklassene i kvinnenes øvelser.
Bordtennis
Australia kvalifiserte fire utøver for de individuelle øvelsene, samt et lag bestående av tre for begge lagøvelsene.
Bryting
Australia kvalifiserte én utøver innen bryting..
Friidrett
Australske utøvere har så langt oppnådd kvalifiseringsstandarder innen følgende friidrettsøvelser (opp til maksimum tre utøvere i hver øvelse av "A"-standarden og én i "B"-standarden):
Hestesport
Australia kvalifiserte ett lag for sprangridningsøvelsen gjennom deres fremvisning under Hestesportlekene 2010. Australia kvalifiserte også et lag til dressur og feltritt.
Judo
Australia kvalifiserte seks utøvere innen grenen Judo, fem herrer og en kvinne.
Moderne femkamp
Edward Fernon og Chloe Esposito kvalifiserte for øvelsen moderne femkamp under OL i London gjennom deres resultater under Asia/Oseania-mesterskapet i 2011.
Slalåm
Australia har kvalifisert båter for de følgende øvelsene.
Sprint
Australia har kvalifisert båter til de følgende øvelsene.
Roing
Australia kvalifiserte 13 båter og 46 utøvere.
Forkortelser: FA=Final A (medalje); FB=Final B (ikke medalje); FC=Final C (ikke medalje); FD=Final D (ikke medalje); FE=Final E (ikke medalje); FF=Final F (ikke medalje); SA/B=Semifinale A/B; SC/D=Semifinale C/D; SE/F=Semifinale E/F; QF=Kvartfinale; R=Oppsamlingsheat
Seiling
Australia kvalifiserte 1 båt for hver av de følgende øvelsene.
Skyting
Australia kvalifiserte de følgende skytterne.
Svømming
Australske svømmere har oppnådd kvalifiseringsstandardene i følgende øvelse (opp til maksimum to svømmere i hvert øvelse under Olympic Qualifying Time (OQT) og én i øvelser under Olympic Selection Time (OST)): Det offisielle laget ble avgjort etter Australiamesterskapet i svømming 2012, som ble holdt mellom den 15. og 22. mars 2012.
Sykling
Australia har kvalifisert syklister for de følgende øvelsene:
Landevei
Det australske herrelaget for landeveissykling vil bestå av Stuart O'Grady, Cadel Evans, Michael Rogers, Simon Gerrans og Matthew Goss. Kvinnelaget består av Shara Gillow, Chloe Hosking og Amanda Spratt.
Synkronisert svømming
Australia har kvalifisert ett par og ett lag, som består av ni utøvere.
Stuping
Australia har kvalifisert stupere i de individuelle øvelsene for menn og alle øvelsene for kvinner
Taekwondo
Australia kvalifiserte to utøvere.
Triatlon
Australia kvalifiserte seks utøvere.
30px|alt=|link= Turn
Australia har kvalifisert et herrelag og et damelag.
30px|alt=|link= Rytmisk sportsgymnastikk
Australia kvalifiserte én kvinne.
30px|alt=|link= Trampoline
Australia kvalifiserte én herre.
Vektløfting
Australia kvalifiserte 2 utøvere innen vektløfting.
30px Sandvolleyball
Australia kvalifiserte to damelag, et gjennom den olympiske topplisten og et etter å ha vunnet 2010–12 Continental Beach Volleyball Cup
Masuna
Masuna (levde rundt 508) var en berbisk konge av Garmul (dagens: Marokko og vestre Algerie). Han var beskrevet i en inskripsjon fra hans hovedstad Altava datert til 508 som konge av berbere og romere. Han hadde også mange andre romerske titler.
Trigonostigma somphongsi
Trigonostigma somphongsi er en art av strålefinnede fisk som er endemisk til Thailand. Den finnes i elvene Chao Phraya og Mae Klong. Den blir ca. 3 cm lang.
Parisomorphus descarpentriesi
Parisomorphus descarpentriesi er en bille som hører til gruppen hornbiller i familien skarabider (Scarabaeidae).
Utbredelse
Arten er utbredt på Madagaskar.
Islandsk mesterskap i friidrett 2015
Islandsk mesterskap i friidrett 2015 ble arrangert fra 25. til 26. juli 2015, i Kópavogur på Island.
Fredrik Wilhelm Keyser
Fredrik Wilhelm Keyser (født 27. oktober 1800 i Kristiania, død 10. november 1887 samme sted) var en norsk bibliotekar. Keyser var sjef ved Universitetsbiblioteket i årene 1845–1863 og 1869.
Keyser ble i 1820 ansatt som amanuensis Universitetsbiblioteket, hvor han begynte å arbeidet i utlånet. Samtidig var han lærer i latin ved flere skoler. Da Georg Sverdrup sluttet i 1845 overtok Keyser stillingen som sjef. Keyser gikk av med pensjon i 1863, men fortsatte å arbeide på biblioteket. Da Paul Botten-Hansen døde i 1869 fungerte Keyser på nytt som sjef i et halvt år.
Keyser ble 25. august 1860 Ridder av Sankt Olavs Orden «for fortjenstlig Embedsvirksomhed». Han var medlem av Det Kongelige Norske Videnskabers Selskab i Trondheim (1843) og av Det Norske Videnskaps-Akademi i Kristiania (1858). I 1870 ble hans marmorbyste av Olaf Glosimodt, utført etter innsamling blant bibliotekets lånere, plassert i bibliotekets utlånsavdeling. Hans boksamling ble sammen samlingen etter broren historiker Rudolf Keyser testamentert til UB.
Han redigerte og utgav en årlig fortegnelse over bibliotekets tilvekst for årene 1837— 1862.
Karyes
Karyes (gresk: Καρυές, Karyés; før 1930: Αράχωβα, Arachova) er en gresk landsby og en tidlige kommune i Lakonia i periferien Peloponnes i Hellas. Siden regjeringreformen i lokalstyre av 2011 er den i dag en del av kommunen Sparta, som den er en kommunal enhet av. Landsbyen ligger omtrentlig midt mellom Sparta og Tripoli. Befolkningsantallet per 2001 utgjorde 926 innbyggere, noe hadde sunket til 729 i 2011. Landsbyen var en liten polis i antikken og kjent for sitt tempel for Artemis Karyatis.
Historie
I antikken var byen en liten polis ved navn Karyai (gammelgresk: Καρυαί) i Lakonia som lå nær grensen til Arkadia. Den var lokalisert langs veien fra Tegea til Sparta. Karyai hadde en helligdom for gudinnen Artemis Karyatis og hvor hennes hennes statue sto ute under åpen himmel. Lakedaemonske (spartanske) ugifte kvinner feiret årlig en festival for henne med kordanser. Karyatider, søyler eller pilastere som er skulptert som en kvinneskikkelse, var antagelig navngitt etter disse jomfruene fra Karyai. Før Karyatis var en epitet for Artemis var det antagelig navnet på en lokal gudinne for valnøttreet. Navnet på den antikke polis er blitt videreført til dagens landsby Karyes.
Dagens landsby ble opprettet av slavere som i middelalderen bosatte seg i regionen. Den ble da kalt for Arakova («Valnøttrærne»). Landsbyen ble herjet og ødelagt i 1826 av muslimske Ibrahim Pasha under den greske selvstendighetskrigen.
Byen tok offisielt navnet Karyes i 1930.
Den 14. og 15. mars 1944 under den andre verdenskrig brente tyske soldater ned 300 hjem og rundt tjue mennesker ble drept.
José Güipe
José Güipe (født 10. desember 1988) er en venezuelansk roer.
Han representerte Venezuela under Sommer-OL 2020 i Tokyo, hvor han ble nummer 15 i dobbeltsculler lettvekt.
Lantmäteriverket (Finland)
thumb|260px|Lantmäteriverket i [[Uleåborg]] Lantmäteriverket (finsk: Maanmittauslaitos) er en finsk statlig myndighet som har til oppgave å forvalte geografisk informasjon og har ansvaret for kartfremstilling, kartforretninger og eiendomsregister. Enheten er underlagt jord- og skogbruksministeriet.
Lantmäteriverkets største kundegruppe er private grunneiere. Øvrige kunder er næringslivet, staten og kommunene.
Kjøpstedene i Sør-Trøndelag og Nord-Trøndelag fylker
Kjøpstedene i Sør-Trøndelag og Nord-Trøndelag fylker var en valgkrets i stortingsvalg fra 1921 til 1949. Kretsen omfattet byene Trondheim og Levanger, og hadde fem mandater på Stortinget.
Herbert Backe
Herbert Ernst Backe (født 1. mai 1896 i Batumi i Georgia i Tsarrussland, død 6. april 1947 i Nürnberg i Tyskland) var en tysk nasjonalsosialist (nazist) og general i Schutzstaffel (SS). Han var ernæringsminister i den tyske diktatoren Adolf Hitlers regjering fra 1942 til 1945.
Han begikk selvmord etter andre verdenskrigs slutt, like før han skulle stilles for retten.
Bakgrunn
Herbert Backe var sønn av en pensjonert prøyssisk løytnant som var blitt handelsmann. Hans mor var kaukasustysk, av en familie som hadde emigrert fra Württemberg til Russland tidlig på 1800-tallet.
Han studerte ved gymnaset i Tbilisi fra 1905 og ble internert ved utbruddet av første verdenskrig som utlending fra fiendeland ettersom han var borger av Preussen. Erfaringen å bli fengslet på grunn av at han var tysker, og å ha bevitnet begynnelsen av bolsjevikenes revolusjon, gjorde Backe til anti-kommunist.
Emigrasjon til Tyskland
Backe ble med i SA i 1922 og dessuten av nazipartiet i Hannover. I 1928 lot han etter en lokalpolitisk uenighet medlemskapet utløpe, og gjeninnmeldte seg ikke før i 1931.
I 1927 var Backe inspektør og administrator ved et stort gårdsbruk i Pommern. I 1928 giftet han seg med Ursula. Med pengestøtte fra svigerfaren ble han i 1928 andelshaver i domenet Hornsen i distriktet Alfeld. Han lyktes godt med ledelsen av gårdsdriften.
Virke i Nazityskland
Han sluttet seg til SS i oktober 1933.
Backe var statssekretær ved riksnæringsministeriet (Reichsernährungsministerium) fra 1933 til 1942, da han ettertrådte Walther Darré som ernæringsminister i Adolf Hitlers regjering fra 1942 til 1945. Han var også SS-Obergruppenführer knyttet til RuSHA. og riksbondeleder.
Backe var opphavsmann til den såkalte sultplanen (tysk: der Hungerplan, også kalt der Backe-Plan), som innebar at befolkningen i de av Tyskland okkuperte territorier innen Generalplan Ost skulle utsettes for hungersnød. Lokalbefolkningen skulle sulte for å garantere den tyske sivilbefolkningen og de tyske styrkene tilstrekkelig med næringsmidler. Den amerikanske historiker Timothy Snyder beregner at omkring 4,2 millioner russere, hviterussere og ukrainere sultet i hjel under den tyske okkupasjonen 1941–1944 som en følge av hungerplanen.
Etter krigen
Backe skulle ha blitt tiltalt ved den såkalte Ministerieprosessen (1948-1949), men han hengte seg i cellen sin i Nürnberg april 1947 før rettssaken kom i gang.
Sobirjon Safaroliyev
Sobirjon Safaroliyev (født 2. mai 2002) er en usbekisk roer.
Han representerte Usbekistan under Sommer-OL 2020 i Tokyo, hvor han ble nummer 16 i dobbeltsculler lettvekt.
Hornlerke
Hornlerke (Eremophila bilopha) er en monotypisk art i lerkefamilien (Alaudidae) og inngår som én av to arter i slekten Eremophila. Hornlerka er utbredt i Nord-Afrika og Midtøsten og en nær slektning av fjellerke (E. alpestris), som den tidligere ble regnet som konspesifikk med.
Biologi
Hornlerka blir 13–15 cm lang og veier typisk 38–39 g. Arten særpreges av to fjærtufser på som sitter på hver side av issen, i overkant av et karakteristisk hvitt pannebånd. Tufsene kan reises og senkes.
Arten trives på åpne flate sletter, hovedsakelig i utkanten av ekte ørken, også i helt karrig landskap; vanligvis på steinete eller komprimert jord, men fuglene unngår myk sand. Maten består for det meste av frø, men av og til også litt insekter og frukt.
Aust-Agder Routvalg
Aust-Agder Routvalg (stiftet 1979) er én av kretsene i Norges Roforbund.
Dejbjergvognene
Dejbjergvognene er to danske trevogner med ornamenterte bronsebeslag fra jernalderen. De ble funnet i henholdsvis 1881 og 1883 under torvgraving i Præstemosen i Vestjylland. De ble gravet ut av arkeologen Henry Petersen, som i 1888 utga boken Vognfundene i Dejbjærg Præstegaardsmose ved Ringkjøbing om funnene. Funnet dateres til ca. 100 f.Kr.
Vognene kan i dag sees på Nationalmuseet i København. På Dejbjerg Jernalder, et museum under Ringkøbing-Skjern Museum, er utstilt en kopi av Dejbjergvogn I, som er den enkleste av de to.
Dilwaratemplene
Dilwaratemplene (gujarati: અાબુના દેલવાડા) er en gruppe på fem jaintempler som befinner seg på fjellstasjonen Ābu i Aravallifjellene i distriktet Sirohi i delstaten Rajasthan i det vestlige India, nær grensen til delstaten Gujarat. Det første av disse templene ble bygd i året 1031 e.Kr av Vimal Shah, en minister under kong Bhimdev I (1022–1064), som tilhørte chaulukyadynastiet. Det yngste tempelet ble bygd i årene 1458 og 1459 av Mandlik og hans familie. I tillegg finnes det en sjette mindre struktur som ble bygd i 1582.
Templene er kjent for sin bruk av marmor og sine avanserte marmorutskjæringer, og har blitt betegnet som de vakreste janistiske pilegrimssteder i verden. De har overdådige inngangsportaler, og en enkelhet i arkitekturen som reflekterer jainverdier som ærlighet og mangelen på personlig status basert på kastevesenet. Templene befinner seg midt i en rekke skogskledde åser, og en høy vegg omkranser tempelkomplekset. Detaljerte ornamenter sprer seg over de minutiert utskårne tak, døråpninger, søyler og panåer.
Oscar og Lucinda
Oscar og Lucinda (originaltittel Oscar and Lucinda) er en romantisk dramafilm fra 1997, regissert av Gillian Armstrong. Filmen er basert på Peter Careys roman Oscar og Lucinda fra 1988, om to personer som drar til en annen verdensdel for å realisere drømmene sine. Hovedrollene spilles av Cate Blanchett og Ralph Fiennes. Geoffrey Rush er fortelleren for filmen.
Handlingsreferat
Som en liten jente i Australia, får Lucinda Leplastrier en gave av herdet glass, noe som utløser hennes livslange besettelse for glass. Foreldrene til Lucinda dør, og hun blir en velstående arving etter at hennes foresatte hadde solgt det enorme jordbruksområdet som tidligere var familiens hjem. Hun kjøper en glass-fabrikk, og begynner med pengespill etter at en regnskapsfører hadde introdusert henne for det.
Dilwaratemplene
Fem templer
Der er i alt fem templer, som hvert enkelt har sin unike egenart. Hvert tempel er oppkalt etter landsbyen hvor det befinner seg. Templene er:
Oscar og Lucinda
Handlingsreferat
I mellomtiden blir en ung Oscar oppdratt som medlem av Plymouth Brethren fra faren hans, men etter å ha mottatt et tegn fra Gud bestemmer han seg for å bli med i den anglikanske troen. Som ung student blir Oscar introdusert for gambling, og bruker gevinsten til å finansiere studiene og gi resten av pengene han vinner til de fattige. Han får stipend for å studere i New South Wales. På båten dit møter han Lucinda.
I New South Wales mister Oscar stipendet sitt, etter at han ikke klarer å slutte med gambling. Han flytter inn hos Lucinda som tillater ham å arbeide ved glass-fabrikken hennes. Inspirert av en modell av en kirke av glass hun viser ham, ber han Lucinda produsere en ekte replika for å sende til deres felles venn, Dennis Hasset, og han vedder på at han klarer å levere den innen langfredag. Lucinda ønsker å vedde hele arven sin på dette veddemålet, og veddemålet kommer til å forandre begges liv fullstendig.
Dilwaratemplene
Fem templer
De mest berømte templene er Vimal Vasahi og Luna Vasahi.
Nicephellus nicephorus
Nicephellus nicephorus er en sommerfugl som hører til familien smygere (Hesperiidae). Den er den eneste kjente arten i sin slekt. Inntil nylig var arten kjent som Dyscophellus nicephorus.
Utseende
En ganske stor (vingespenn 50-60 millimeter) og kraftig smyger, ensfarget brun bortsett fra noen små, diffuse, hvite flekker på bakvingen.
Levevis
Larvene lever på planter i familien Malpighiaceae.
Utbredelse
Arten er utbredt i Mellom- og Sør-Amerika, fra Mexico i nord til Brasil i sør.
Omara Durand Elias
Omara Durand Elias (født 26. november 1991 i Santiago de Cuba) er en cubansk funksjonshemmet friidrettsutøver, som konkurrerer i klassen T12/T13, som er for synshemmede utøvere innen parafriidrett. Hun konkurrerer hovedsakelig i sprintløp.
Bakgrunn
Hennes syneshemming er medfødt, og skyldes grå stær. Hun startet med parafriidrett i 1998, og debuterte internasjonalt i 2007. Hun er gift med Noleysis Bicet, som har vært friidrettsutøver; han deltok i sleggekast under Panamerikanske leker 2007 og 2011. De har en datter som heter Erika.
Idrettskarriere
Durand deltok i VM i friidrett for blinde 2007 i São Paulo, og vant der 100 og 200 meter i klassen B3. Paralympiske sommerleker 2008, men fikk ingen medaljer der. Hun deltok i klassen T13, og kom på fjerdeplass på 200 meter og sjetteplass på 100 meter. Hun nådde også finalen på 400 meter, men fullførte ikke løpet. Under Parapanamerikanske leker 2011 i Mexico vant hun 100 og 400 meter, og under Para-VM i friidrett 2011 vant hun 200 og 400 meter. Hun vant 100 og 400 meter under Paralympiske sommerleker 2012 i London, der hun satte paralympisk rekord på 100 meter med 12,00 sekunder på 100 meter og på 400 meter med 55,12 sekunder.
Hun fødte en datter i 2013, og ble etter dette omklassifisert fra T13 til T12 fordi synet hennes forverret seg. Hennes første mesterskap etter fødselen var Parapanamerikanske leker 2015, og hun vant der 100 meter på tiden 11,64, som var den raskeste tiden på 100 meter noen sinne av en kvinnelig parautøver. Hun vant også 200 meter i dette mesterskapet. I oktober deltok hun i Para-VM i friidrett 2015, der hun forbedret sin egen verdensrekord på 100 meter til 11,48 sekunder. Hun satte også verdensrekord i sin klasse på 200 meter, med 23,03 og på 400 meter med 53,05, der hun løp med Yuniol Kindelan som ledsager.
Under Paralympiske sommerleker 2016 vant hun 100 meter med ny paralympisk rekord og verdensrekord på 11,40 sekunder. Hun vant også 200 og 400 meter under disse lekene. Etter disse lekene ble hun kåret til «beste kvinnelige utøver» under 2017 Paralympic Sport Award, arrangert av IPC. I Para-VM i friidrett 2017 vant hun 100 meter, og hun vant også 200 og 400 meter, men disse øvelsene var ikke medaljeøvelser i klassen T12.
Hun deltok i friidrett under parapanamerikanske leker 2019, og vant der 100, 200 og 400 meter. På 200 meter tangerte hun sin egen mesterskapsrekord fra 2015, med 23,67 sekunder, og på 400 meter satte hun ny mesterskapsrekord med 52,51 sekunder.
Verdensmesterskapet i roing
VM i roing arrangeres hvert år av Det internasjonale roforbundet (FISA)
Janny Grip Isachsen
Janny Coucheron Grip Isachsen (født 27. januar 1835 i Bergen, død 1. juli 1894 i Kristiania) var en norsk skuespillerinne, dansepedagog og forfatter.
Familie
Janny Grip Isachsen var datter av konsul Joachim Otto Grip og Judithe Birgitte Fredrikke de Coucheron. 10. november 1853 giftet hun seg med skuespillerkollega Andreas Isachsen.
Karrière
Hun kom sammen med sin mann til Kristiania norske Theater i 1860, og fortsatte der inn til det ble slått konkurs sommeren 1862. Ekteparet Isachsen var ansatt ved Throndhjems Theater 1862-1865, og dernest ved Christiania Theater 1865-1870. Fra september 1870 til februar 1872 ble hun sammen med sin mann engasjert av Bjørnstjerne Bjørnson ved Folketheatret i Møllergaten.
Isachsen trakk seg tilbake fra scenen i 1872 (Jensson 1981). Hun drev siden som dansepedagog, og utga i 1886 boken Lommebog for Dansende.
Kamel Ait Daoud
Kamel Ait Daoud (født 18. mai 1985) er en algerisk roer.
Han representerte Algerie under Sommer-OL 2020 i Tokyo, hvor han ble nummer 17 i dobbeltsculler lettvekt.
Siwakorn Wongpin
Siwakorn Wongpin (født 29. juli 1999) er en thailandsk roer.
Han representerte Thailand under Sommer-OL 2020 i Tokyo, hvor han ble nummer 18 i dobbeltsculler lettvekt.
Clastocnemis quadrimaculatus
Clastocnemis quadrimaculatus er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.
Utseende
En middelsstor, avlang, langbeint, blankt svart gullbasse. Dekkvingene er blekt brungule med fire svarte lengdeflekker som ofte er grodd sammen til to streker, av og til er dekkvingene nesten helt svarte. Dekkvingene har grove punktrader. "Snuten" er litt forlenget, i midten dypt U-formet innskåret.
Levevis
Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.
Utbredelse
Arten er vidt utbredt i det vestlige og sentrale Afrika.
Cryptodus olivieri
Cryptodus olivieri er en bille som hører til gruppen hornbiller i familien skarabider (Scarabaeidae).
Utseende
En middelsstor (ca. 25 millimeter), avlang og slank, blankt svart hornbille. Kroppsformen er litt flat. Hodet mangler horn, men pannen er ovalt utvidet med en markert kantlist, hodet er skovlformet. Dekkvingene er forholdsvis lange og smale med tydelige punktstriper. Hele kroppen, særlig pronotum, er tett og kraftig punktert.
Levevis
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder. De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne. Denne arten finnes sammen med maur og termitter.
Utbredelse
Arten lever på Ny-Caledonia.
Dornier Museum Friedrichshafen
Dornier Museum Friedrichshafen er et luftfartsmuseum i den tyske byen Friederichshafen i nærheten av Bodensjøen. Museet har utstillinger av fly konstruert av Claude Dornier, flyfabrikanten Dornier Flugzeugwerke og romfartsfartøyer produsert av Airbus gruppen.
Flymotorer
En rekke fly motorer som brukes av Dornier-fly typer er også utstilt.
Zaranj
Zaranj er en afghansk by som ligger i provinsen Nimruz.
Den har 49 851 innbyggere.
Thor Tharum
Thor Tharum (født 9. februar 1896 i Trondheim, død 20. desember 1988) var en norsk høyesterettsadvokat.
Tharum tok examen artium i 1914 og juridisk embedseksamen i 1920. Han var dommerfullmektig i Kristiansund 1920–1921, advokatfullmektig hos Johan Cappelen 1921-1922 og hos Andreas Claussen 1925–1925. Han hadde eget advokatkontor fra 1925, og fikk møterett for Høyesterett i 1930. Han var lagdommer ved Frostating 1945–1947 og sorenskriver i Namdal 1947–1966. Han arbeidet deretter som advokat i Namsos.
Tharum var førstekandidat for Nasjonal Samling i Kjøpstedene i Sør-Trøndelag og Nord-Trøndelag fylker ved stortingsvalget 1933. Under andre verdenskrig ble han arrestert av tyskerne anklaget for spionasje, og satt i fangenskap i Trondheim og på Grini fangeleir fra mars 1943 frem til frigjøringen.
Jovito Salonga
Jovito Reyes Salonga (født 22. juni 1920 i Pasig City på Filippinene, død 10. mars 2016 i Quezon City) var en filippinsk politiker.
Bakgrunn
Jovito Salonga var sønn av en presbyteriansk geistlig. Han studerte rettsvitenskap etter sin grunnskolegang. Under den japanske okkupasjon av Filippinene var han med i motstandssbevegelsen. Han ble tatt til fange og torturert, og dømt til tvangsarbeid av en japansk militær domstol, men ble løslatt i 1943.
Han fikk snart ry på seg som en av landets beste advokater. Senere var ham professor for rettsvitenskap ved Manilas ledende universiteter, og forfattet en rekke skatteforskrifter.
Politiker, senator
Han ble deretter i 1966 medlem av det filippinske senatet, helt til i 1973 da ddet ble oppløst av president Ferdinand Marcos etter at han hadde erklært krigstilstand.
Motstander av Marcos-regjeringen, senatspresident
Etter et bombeangrep i oktober 1980 mot en konferanse for selskapet for filippinske reisebyråer i Philippine International Convention Center (PICC) ble Salonga og noen andre arrestert og holdt fengslet uten etterforskning eller anklage.
Etter løslatelsen tok han i mot et gjesteprofessorat ved Yale University og fullførte der under Marcos-årenes siste fase en fagbok om internasjonal rett. Han avfattet også et program for et nytt demokratisk system for Filippinene.
Fra 20. april 1982 til 1. juni 1993 var han formann for det tradisjonsrike Liberal Party
Den 21. januar 1985 vendte Salonga tilbake til Filippinene og ble ved Marcos-diktaturets fall etter People Power Revolution og da den nye president Corazon Aquino overtok i februar 1986 leder for presidentialkommisjonen for god regjeringsskikk (Commission on Good Government), som blant annet beskjeftiget seg med å etterforske og finne illegalt ervervede formuer kontrollert av Marcos og hans folk.
Cavallo di fuoco
Cavallo di fuoco er en gjenskapelse av en historiske begivenhet som hendte i byen Ripatransone, i provinsen Ascoli Piceno, som ligger i sentral-Italia. Det er et underlig fyrverkeri-show, som ifølge tradisjonen forekommer åtte dager etter påske. I bokstavelig forstand, betyr det Ildhest.
Historie
Showet dateres tilbake til 1682 da de lokale beboerne ansatte en pyroteknikk i anledning en fest for jomfru Maria, og han begynte å skyte opp fyrverkeri fra ryggen av en hest. Denne uventede handlingen gjorde et stort inntrykk på innbyggere, som begynte å gjenta den hvert år. I det 18. århundre skiftet de ut den ekte hesten med en falsk en.
Festen
Festdagen begynner med messen i katedralen i Ripatransone, så fortsetter den med en tradisjonelle prosesjon, og slutter med fyrverkeri-showet. Rundt klokka 21.00 vises den falske hesten i byens gater, sammen med et musikkorps og en gruppe av lidenskapelige mennesker utstyrt med kubjeller og fløyter. Et stort publikum venter på dem på katedraltorget og når de kommer gjør hesten en oppvarmingsrunde. Hesten, som er fylt med fyrverkeri av noe slag, kjører flere runder og skyter i lufta og mellom folk. De flotteste fyrverkeri heter på italiensk Baffi, som betyr bart, og Girella, som betyr hjulet og utgjør det viktigste tidspunktet i festen. Selv om showet noen ganger kan frembringe panikk (spesielt fra mennesker som ikke er vant med det), og at mange blir beruset på den typiske rødvinen som produseres i området, har ulykker eller skader aldri skjedd.
Charikar
Charikar er en afghansk by som ligger i provinsen Parwan.
Den har 171 200 innbyggere (2015).
Afrikamesterskapet i friidrett 2014 – 3000 meter hinder menn
3000 meter hinder for menn ved Afrikamesterskapet i friidrett 2014 ble arrangert 12. august 2014 på Stade de Marrakech.
Ski-VM 2011 – 4 × 10 km stafett menn
Herrenes 4 x 10 kilometer stafett under Ski-VM 2011 i Oslo ble avholdt fredag den 4. mars kl. 12:45. Norge tok gull, Sverige sølv og Tyskland bronse.
Norges lag bestod av Martin Johnsrud Sundby, Eldar Rønning, Tord Asle Gjerdalen og Petter Northug. Norge var regjerende verdensmestre fra Ski-VM 2009.
Sveriges tropp med Daniel Rickardsson, Johan Olsson, Anders Södergren, og Marcus Hellner forsvarte tittelen fra Vinter-OL 2010.
Aybak
Aybak er en afghansk by som ligger i provinsen Samangan.
Den har 9 958 innbyggere.
Nawamin Deenoi
Nawamin Deenoi (født 30. januar 1999) er en thailandsk roer.
Han representerte Thailand under Sommer-OL 2020 i Tokyo, hvor han ble nummer 18 i dobbeltsculler lettvekt.
Tine-Jarmila Sir
Tine-Jarmila Sir (født 13. november 1986) er en norsk forfatter fra Kristiansand, bosatt i Oslo.
Hun har arbeidet på frilansbasis i forlag, både som forfatter, tekstforfatter, litterær konsulent, oversetter, redaktør, korrekturleser og språkvasker.
Hun ble i 2019 nominert til Sørlandets litteraturpris for sin diktsamling Hvis.
Novapus bifidus
Novapus bifidus er en bille som hører til gruppen hornbiller i familien skarabider (Scarabaeidae). Disse billene lever i Australia.
Utseende
En middelsstor (ca. 20 millimeter), nokså bred, blank, rødbrun hornbille. Den har kraftig kroppsbygning og kan overflatisk minne om artene i slekten Oryctes, som den imidlertid ikke er i nær slekt med. Hannen har en kraftig uthuling i den fremre delen av pronotum og et krumt horn i pannen. Hos hunnen er pronotum rundet, tett og kraftig punktert. Dekkvingene har fine punktstriper.
Utbredelse
Slekten er utbredt i Australia (Queensland).
USA-mesterskapet i maraton 2018
USA-mesterskapet i maraton 2018 (2018 USATF Marathon Championships) ble arrangert 2. desember 2018, som en del av California International Marathon i California i USA.
Kong Wuling av Zhao
Kong Wuling of Zhao (tradisjonell kinesisk: 趙武靈王, forenklet kinesisk: 赵武灵王) (død 295 f.Kr., regjerte 325 f.Kr. – 299 f.Kr.) var regenten i staten Zhao i de stridende staters tid i Kinesisk historie. Hans regjeringstid ble kjent for reformen som bestod i "å være iført Hu-lignende antrekk og skyte fra hesteryggen (i krig)" (forenklet kinesisk: 胡服骑射, tradisjonell kinesisk: 胡服騎射) Han krediteres for implementeringen av beskyttende antrekk under militære slag og hendelser.
Sar-e Pol (by)
Sar-e Pol er en afghansk by som ligger i provinsen Sar-e Pol.
Den har 51 075 innbyggere (2015).
Allround-VM på skøyter 1959, menn
Allround-VM på skøyter 1959, menn ble arrangert på Bislett stadion i Oslo, Norge den 14. og 15. februar 1959. Juhani Järvinen fra Finland ble verdensmester.
Ruisbroek
Ruisbroek er en landsby i kommunen Sint-Pieters-Leeuw i den belgiske provinsen Flamsk Brabant. Den var tidligere en egen kommune, men ble en deelgemeente i Sint-Pieters-Leeuw i 1977. Den ligger nær opp til Brussels hovedstadsregion, Brussel-Charleroi-kanalen, elven Zenne, jernbanelinjen Brussel—Mons—Quévy og Brussels ytre ringvei (R0), og er blitt svært urbanisert.
Ruisbroek har en jernbanestasjon på linjen Leuven—Braine-le-Comte. Reisen inn til stasjonen Brussel-Sør tar seks minutter.
Det er nå mange fransktalende i landsbyen.
Fra Ruisbroek stammer munken, oppdageren og kinamisjonæren Willem van Rubroek (1220-1293), den flamske mystikeren og klosterlederen Jan van Ruusbroec (1293-1381) og ikytologen Max Poll (1908-1991).
Ivar Onsum
Ivar G. Onsum (født 11. desember 1834 i Molde, død 19. juni 1881 i danske Slagelse) var en norsk lege som publiserte innen farmakologi, altså hvordan kroppen reagerer på kjemiske substanser.
Han hadde da tjenestegjort ett år som kandidatlege ved Rikshospitalet og Fødselsstiftelsen fra 1859, såvel som vært assistentlege ved Gaustad sykehus en tid i 1861. Fra 1861 til 1863 studerte han farmakologi og balneologi (læren om hvordan bad kan kurere sykdommer) ved tyske læresteder som Berlin, Wien, Tubingen, samt på diverse spa i Tyrol, Sveits og Tyskland. Etter hjemkomsten var han fra 1864 til 1865 universitetsstipendiat i farmakologi, som innebar labundervisning. En boikott fra misfornøyde studentene gjorde at Onsum tapte for Ernst Ferdinand Lochmann (1820–1891) i kampen om et ledig professorat. I stedet tok Ivar jobb som reservelege ved Gaustad sykehus fra 1866 til 1869.
Athenbørsen
Athenbørsen (gresk: Χρηματιστήριο Αθηνών (Χ.Α.), Chrimatistírio Athinón) er børsen i Hellas, basert i hovedstaden Athen. Det ble grunnlagt i 1876. Det er for tiden fem markeder som opererer i ATHEX: det regulerte verdipapirmarkedet, det regulerte derivatmarkedet, det alternative markedet, karbonmarkedet (for kvotehandel) og OTC-markedet. I de regulerte verdipapirmarkedene kan investorer handle i aksjer, obligasjoner, ETF-er og andre relaterte verdipapirer.
Athenbørsen har over 30 indekser. De seks viktigste indeksene er: Composite Index (GD), FTSE/Athex Large Cap (FTSE, også kjent som FTSE 25), FTSE/Athex Mid Cap Index (FTSEM), FTSE/Athex Market Index (FTSEA), FTSE/ATHEX Global Index Traders Plus (FTSEGTI) og FTSE/ATHEX Faktor-Vektet Indeks (FTSEMSFW). Athens sammensatte indeks startet handel i 1980, med sin høyeste kurs 6355,04 satt 17. september 1999.
Athenbørsen ble stengt 27. juni 2015 grunnet Hellas' gjeldskrise. Den ble gjenåpnet 3. august 2015 og sank mer enn 16 % på dagens handel med visse bankaksjer som sank 30 %, det maksimale tillatte daglige børsfallet.
Historie
Athenbørsen startet sin handel i 1876. Den daglig driften har blitt tildelt til Hellenic Exchanges – Athen Stock Exchange SA, som har sine aksjer notert på samme børs (ticker: EXAE). Børsen ble en offentlig enhet i 1918. I 1995 ble Athenbørsen omdannet til allmennaksjeselskap med én eneste aksjonær – den greske stat. Staten solgte 39,67 % av aksjene i 1997, og ytterligere 12 % i 1998 gjennom rettede emisjoner. Statens aksjer ble redusert til 47,7% i 1999. Derivatmarkedet ble oprettet i august 1999 etter at Athen Derivatives Exchange (ADEX) og Athen Derivatives Exchange Clearing House startet sin virksomhet. I 2002 ble derivatbørsen slått sammen med Athenbørsen.
Etter å ha vært stengt siden 27. juni 2015, grunnet den pågående gjeldskrisen, kollapset aksjemarkedet når børsen ble gjenåpnet på 3. august. Den sammensatte indeksen mistet over 16 % av sin verdi, mens bankaksjer sank maksimale 30 % på dagens handel.
Beliggenhet
Frem til 2007 var børsen plassert på Sofocleous gate, i det sentrale forretningsområdet i Athen. Av den grunn ble børsen og Sofocleous gate synonymt med hverandre. Den ligger nå i sitt nye hovedkontor på Athinon gate 110, også kalt Kavalas gate. Børsens åpningstid er fra kl. 10.00 til 17.20 mandag til fredag, med stengt på lørdager, søndager og helligdager.
Børsen
2. februar 2021 var 166 selskaper representert med 172 aksjer på børsen. Verdipapirmarkedet hadde 163 aksjer (fra 157 selskaper) og det alternative markedet hadde 9 aksjer (fra 9 selskaper).
Kategorier av aksjer
Aksjene på verdipapirmarkedet er delt inn i tre kategorier:
Composite Index
Athenbørsen bruker symbolet GD for sin sammensatte aksjeindeks (Composite Index). Bloomberg-koden for denne indeksen er ASE, mens Reuters-koden er .ATG. Indeksen ble lansert 31. desember 1980 og består av 60 aksjer.
Ledelse
Styret fører tilsyn med aktiviteten på ATHEX. Styret består av 13 medlemmer som velges av generalforsamlingen for en 4-årsperiode. Det nåværende styret ble valgt på den 14. årlige generalforsamlingen 20. mai 2015. Styreleder er George Handjinicolaou. Sokrates Lazaridis er administrerende direktør.
Noter
<references group="lower-alpha"/>
Semanopterus angustus
Semanopterus angustus er en bille som hører til gruppen hornbiller i familien skarabider (Scarabaeidae).
Utbredelse
Slekten er utbredt i Australia.
Eksterne lenker
Semanopterus angustus
Charles Dieupart
Charles Dieupart (ca. 1667 – ca. 1740) var en fransk fiolinist, cembalist og komponist.